CELEX: 32018D1885
Language: lt
Date: 2018-11-30 00:00:00
Title: 2018 m. lapkričio 30 d. Komisijos įgyvendinimo sprendimas (ES, Euratomas) 2018/1885, kuriuo iš dalies keičiamas Sprendimas 96/566/Euratomas, EB, kuriuo Suomijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (pranešta dokumentu Nr. C(2018) 7840)

4.12.2018   
               
               
                  LT
               
               
                  Europos Sąjungos oficialusis leidinys
               
               
                  L 308/43
               
            
         KOMISIJOS ĮGYVENDINIMO SPRENDIMAS (ES, Euratomas) 2018/1885
         2018 m. lapkričio 30 d.
         kuriuo iš dalies keičiamas Sprendimas 96/566/Euratomas, EB, kuriuo Suomijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti
         
            
               (pranešta dokumentu Nr. C(2018) 7840)
            
         
         (Tekstas autentiškas tik suomių ir švedų kalbomis)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdamas į Europos atominės energijos bendrijos steigimo sutartį,
         atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
         pasikonsultavusi su Nuosavų išteklių patariamuoju komitetu,
         kadangi:
         
                     (1)
                  
                  
                     remiantis Tarybos direktyvos 2006/112/EB (2) 379 straipsnio 2 dalimi, kol nors vienoje iš valstybių narių, kurios 1994 m. gruodžio 31 d. buvo Bendrijos narės, tokie patys sandoriai neapmokestinami, Suomija, laikydamasi jos įstojimo dieną joje taikytų sąlygų, gali ir toliau neapmokestinti tos direktyvos X priedo B dalies 2 punkte išvardytų autorių, menininkų ir atlikėjų paslaugų teikimo ir X priedo B dalies 9 ir 10 punktuose išvardytų sandorių. Pagal tą straipsnį į šiuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
                  
               
                     (2)
                  
                  
                     Komisijos sprendimu 96/566/Euratomas, EB (3), Suomijai buvo suteiktas leidimas, inter alia, naudoti apytikrius įverčius apskaičiuojant sandorių, kurie dabar nurodyti Direktyvos 2006/112/EB X priedo B dalies 2, 9 ir 10 punktuose ir kurie yra susiję tam tikromis autorių, menininkų ir atlikėjų teikiamomis paslaugomis, tam tikru žemės tiekimu ir keleivių vežimu, nuosavų išteklių iš PVM bazę;
                  
               
                     (3)
                  
                  
                     2018 m. balandžio 26 d. raštu Suomija paprašė Komisijos leidimo naudoti fiksuotą tarpinės bazės procentinę dalį apskaičiuojant Direktyvos 2006/112/EB X priedo B dalies 2, 9 ir 10 punktuose nurodytų sandorių, susijusių su laisvųjų profesijų atstovų paslaugų teikimu, naujų pastatų arba žemės, ant kuriose jie pastatyti, teikimu, žemės statybai tiekimu ir keleivių vežimu, nuosavų išteklių iš PVM bazę. Suomija įrodė, kad tarpinei bazei taikomos procentinės dalys 2014–2016 m. (2 ir 10 punktai) ir 2012–2016 m. (9 punktas) išliko stabilios. Leidimas naudoti fiksuotas procentines dalis dar labiau sumažintų administracinę naštą, susijusią su tokių sandorių nuosavų išteklių iš PVM bazės apskaičiavimu. Todėl Suomijai turėtų būti leista naudoti fiksuotą procentinę dalį apskaičiuojant laisvųjų profesijų atstovų paslaugų teikimo, naujų pastatų arba žemės, ant kuriose jie pastatyti, tiekimo, žemės statybai tiekimo ir keleivių vežimo nuosavų išteklių iš PVM bazę;
                  
               
                     (4)
                  
                  
                     siekiant skaidrumo ir teisinio tikrumo, tikslinga nustatyti leidimo taikymo trukmę;
                  
               
                     (5)
                  
                  
                     todėl Sprendimą 96/566/Euratomas, EB reikėtų atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Į Sprendimą 96/566/Euratomas, EB įterpiami 2a, 2b ir 2c straipsniai:
            
               
                  „2a straipsnis
                  Nukrypstant nuo šio sprendimo 2 straipsnio 1 dalies, apskaičiuojant Tarybos direktyvos 2006/112/EB (*1) X priedo B dalies 2 punkte nurodytų sandorių nuosavų išteklių iš PVM bazę nuo 2018 m. sausio 1 d. iki 2020 m. gruodžio 31 d. Suomijai leidžiama naudoti 0,0002 % tarpinę bazę.
               
               
                  2b straipsnis
                  Nukrypstant nuo šio sprendimo 2 straipsnio 2 dalies, apskaičiuojant Direktyvos 2006/112/EB (1) X priedo B dalies 9 punkte nurodytų sandorių nuosavų išteklių iš PVM bazę nuo 2018 m. sausio 1 d. iki 2020 m. gruodžio 31 d. Suomijai leidžiama naudoti 0,53 % tarpinę bazę.
               
               
                  2c straipsnis
                  Nukrypstant nuo šio sprendimo 2 straipsnio 3 dalies, apskaičiuojant Direktyvos 2006/112/EB (1) X priedo B dalies 10 punkte nurodytų sandorių nuosavų išteklių iš PVM bazę nuo 2018 m. sausio 1 d. iki 2020 m. gruodžio 31 d. Suomijai leidžiama naudoti 0,11 % tarpinę bazę.
               
            
         
         
            2 straipsnis
            Šis sprendimas skirtas Suomijos Respublikai.
         
         
            Priimta Briuselyje 2018 m. lapkričio 30 d.
            
               
                  Komisijos vardu
               
               Günther OETTINGER
               
                  Komisijos narys
               
            
         
         
            (1)  OL L 155, 1989 6 7, p. 9.
         
            (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (3)  1996 m. rugsėjo 11 d. Komisijos sprendimas 96/566/Euratomas, EB, kuriuo Suomijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (OL L 247, 1996 9 28, p. 43).